டாக்டர் பால்ட்ஸ், எங்களை மீண்டும் சந்தித்ததற்கு நன்றி.
நாம் அந்த ஐந்தாவது நாளைப் பற்றி பேசலாம். செப்டம்பர் 1ஆம் தேதி.
நாம் எல்லோரும் சாகப்போகிறோம்.
எங்கும் குழப்பமாக இருந்தது.
என்ன நடக்கிறது என்று யாருக்கும் தெரியாது. யாரும் பொறுப்பில் இல்லை.
எடுத்திருக்கக்கூடாத முடிவுகள் எடுக்கப்பட்டன.
நாம் தீவிரமாக மக்களின் எண்ணிக்கையை குறைக்க வேண்டும்,
நீங்கள் அடுத்த குழுவோடு வெளியேற வேண்டும் என்று நினைக்கிறேன்.
வெளியேறுவதா?
சூசன், என்னால் வெளியேற முடியாது, நான் ஒரு டாக்டர்.
டாக்டர்கள் நோயாளிகளைக் கவனித்துக்கொள்வார்கள்.
ஹோரேஸ், நம் யாராலும் வேறு எதுவும் செய்ய முடியாது.
அப்போதே நான் வெளியேறத் தயாராக இருக்கும்படி சொன்னார்கள்.
அதாவது என்னை ஒரு மீட்புப் படகு மூலம் வெளியேற்ற இருந்தார்கள்.
அதை நினைத்துப் பெரும் குற்ற உணர்வு ஏற்பட்டது.
கடைசிவரை அங்கேயே தங்காமல் இருப்பது பற்றி.
நாங்கள் ஏன் மருத்துவர்களாக இருக்கிறோம் என்பதை நினைவில் வைத்துக் கொள்வதும்,
சூழ்நிலைகள் எவ்வளவு மோசமானதாக இருந்தாலும், "எந்தத் தீங்கும் செய்யாதே" என்ற
உறுதிமொழியைக் கடைப்பிடிப்பதும் உண்மையான வீரமாக இருந்திருக்கும்.
ஆனால் அந்த குழப்பத்தில், மக்கள் தாங்கள் யார் என்பதையே மறந்துவிட்டனர்.
இந்த அறியாமைதான் உள்ளே நுழைந்து எல்லாவற்றையும் சீர்குலைத்துவிட்டது.
அதாவது, அது எல்லாவற்றையும் சீர்குலைத்துவிட்டது.
தண்ணீரில் இறங்கி நடந்து செல்லுங்கள்
தண்ணீரில் இறங்கி நடந்து செல்லுங்கள், குழந்தைகளே
தண்ணீரில் இறங்கி நடந்து செல்லுங்கள்
தண்ணீரில் இறங்கி நடந்து செல்லுங்கள், குழந்தைகளே
தண்ணீரில் இறங்கி நடந்து செல்லுங்கள்
கடவுள் இந்த தண்ணீரைக் கொந்தளிக்க செய்வார்
மனிதன் தண்ணீரில் இறங்கினான்
மனிதன் தண்ணீரில் இறங்கினான், கடவுளே
மனிதன் தண்ணீரில் இறங்கினான்
பிரார்த்தனை செய்ய இறங்கிச் சென்றான்
தண்ணீரில் இறங்கி நடந்து செல்லுங்கள்
தண்ணீரில் இறங்கி நடந்து செல்லுங்கள், குழந்தைகளே
ஷெரி ஃபின்க் எழுதிய புத்தகத்தை அடிப்படையாகக் கொண்டது
தண்ணீரில் இறங்கி நடந்து செல்லுங்கள்
கடவுள் இந்த தண்ணீரைக் கொந்தளிக்க செய்வார்
இறுதித் தீர்ப்பு நாள்
பேடன் ரூஜ்
கத்ரீனா புயலுக்குப் 11 மாதங்களுக்குப் பிறகு
ஜூலை 18, 2006
எல்லோருக்கும் மதிய வணக்கம்.
மெமோரியல் மருத்துவமனை என்பது நியூ ஆர்லியன்ஸ் நகரில் இருக்கும் ஒரு மருத்துவமனை.
அது ஒரு மிகப்பெரிய மருத்துவமனை, அங்கே நீண்ட காலமாக செயல்படுகிறது.
அந்த மருத்துவமனைக்குள்ளே லேக்சைட் என்ற சிறிய மருத்துவமனையும் இயங்குகிறது.
லைஃப்கேர்.
லைஃப்கேரில் தீவிர சிகிச்சை நோயாளிகள் உள்ளனர்,
அவர்களில் சிலர், விஷ ஊசி மூலம் கொல்லப்பட்டதாகக் சொல்லப்படுகிறது.
டாக்டர் ஆனா பௌவும் செவிலியர்களான செரி லாண்ட்ரியும், லோரி புடோவும்,
நான்கு திட்டமிடப்படாத கொலை குற்றத்துக்காக கைதாகி இருக்கிறார்கள்.
நான்கு நோயாளிகளுக்கு மார்ஃபினும் "மேஸ்டோலமும்" செலுத்தப்பட்டிருக்கிறது.
மிடாசோலம்.
மிடாசோலம் எனப்படும் வெர்சட்.
இப்போது, இரண்டுமே கொல்லக்கூடியதுதான்,
ஆனால் இரண்டையும் ஒன்றாக செலுத்தும்போது, ஒரு ஆபத்தான கலவை கிடைக்கிறது.
மருத்துவ நிபுணர்கள் ஒருவேளை தங்களை கடவுள் என்று நினைத்திருக்கலாம்.
உதவி தேவைப்படும் மக்களின் பாதுகாப்பைக் கவனிக்கும் பொறுப்பு அவர்களிடம் ஒப்படைக்கப்பட்டிருக்கிறது.
இது கருணைக்கொலை அல்ல. இது தெளிவாக செய்யப்பட்ட கொலை.
வழக்கு இப்போது ஆர்லியன்ஸ் பகுதியின்
மாவட்ட வழக்கறிஞர், எட்டி ஜோர்டான் அலுவலகத்திற்குச் செல்கிறது,
சிறப்பு நடுவர் குழு மூலமாக கொலைக் குற்றச்சாட்டு சுமத்தப்பட வேண்டுமா என்பதை அவர் தீர்மானிப்பார்.
நன்றி.
செவ்வாய்கிழமை கத்ரீனா புயலால் மேலும் சேதம்...
மருத்துவமனை இறப்புகள்
ஒரு மருத்துவர் மற்றும் இரண்டு செவிலியர்கள் மீது கொலைக் குற்றம் சாட்டப்பட்டுள்ளது.
...நியூ ஆர்லியன்ஸில் உள்ள மெமோரியல் மருத்துவமனையில் நான்கு நோயாளிகளைக் கொன்றதாகக்
குற்றச்சாட்டுகளை எதிர்கொள்கிறார்கள்.
ரிச்சர்ட் டி சிம்மன்ஸ் ஜூனியர் வழக்கறிஞர்
நெருக்கடியின் போது தங்கள் பதவிகளில் இருந்த மருத்துவர்களுக்கும் செவிலியர்களுக்கும்
எதிராக என்ன வகையான சட்டம் நடவடிக்கை எடுக்கப்படுகிறது?
ஊடக சந்திப்பை நடத்தி தனது நற்பெயரை உயர்த்துவதற்காக அட்டர்னி ஜெனரல் அலுவலகம்
மூன்று சிறந்த மருத்துவ நிபுணர்களை கைது செய்தது.
உங்கள் வாடிக்கையாளர், டாக்டர் பௌ, நிரபராதியா?
ஆம். சந்தேகமே இல்லாமல். நிச்சயமாக.
குற்றவியல் தவறுகள் எதுவும் நடக்கவில்லை.
இதோ, இந்த பிரமாணபத்திரத்தைப் பார்க்கிறீர்களா?
இது குற்றச்சாட்டுகள் அடங்கிய வெறும் காகிதம்தான்,
எல்லா காகிதத்தையும் போலவே இதற்கும் இரண்டு பக்கங்கள் இருக்கின்றன.
இங்கே எந்த உள்நோக்கமும் இல்லை, இது கொலை இல்லை.
நான் என்ன செய்யப்போகிறேன், வின்ஸ்?
நான் எப்படி வெளியே போவேன்? அதாவது, மக்கள் என்னைப் பற்றி என்ன நினைப்பார்கள்?
அவர்கள் என்ன நினைப்பார்கள்...
உன்மீது தவறாகக் குற்றம் சுமத்தப்பட்டிருக்கிறது என்று நினைப்பார்கள்.
சொல்லுங்கள், ஹலோ?
இல்லை, அவர் வீட்டில் இல்லை.
என்ன?
சரி, நான் யார் என்பது முக்கியமில்லை. சரியா?
இல்லை, முடியாது.
என்ன தெரியுமா? நான் தொலைபேசி இணைப்பை துண்டிக்கப் போகிறேன்.
அங்கே இன்னும் ஆறு அல்லது ஏழு பேர் பதுங்கி இருக்கிறார்கள்.
நீ விளையாடுகிறாய். -இதை நம்ப முடியவில்லை.
அதாவது, நான் என் பாஸ்போர்ட்டை ஒப்படைக்க வேண்டும்.
வியாழக்கிழமைக்குள் நாம் 1,00,000 டாலர் பிணைத் தொகை செலுத்த வேண்டும்,
இல்லையென்றால் என்னை சிறையில் தள்ளிவிடுவார்கள்.
இது நிஜமாக நடக்கிறது என்று என்னால் நம்பமுடியவில்லை.
ஆஃப் செய்திருக்கிறேன். உங்களை அழைக்கிறார்களா?
ஹலோ. -வின்ஸ், நான் டேன் நஸ். எப்படி இருக்கிறாய்?
ஹேய், டேன். நேர்மையாக சொன்னால், எங்களால் முடிந்ததை செய்கிறோம்.
நான் ஆனாவை தொடர்புகொள்ள முயற்சிக்கிறேன்.
சரி. சரி. இணைப்பில் காத்திரு.
ஹாய், டேன்.
டேன் நஸ், MD, FACS
ஆனா, நான் வருந்துகிறேன்.
நடக்கும் விஷயங்கள், அவர்கள் உன்னை நடத்தும் விதம், அது எனக்கு வேதனையளிக்கிறது.
எல்லோரும் உனக்கு ஆதரவாக இருக்கிறார்கள், அவர்கள் என்ன செய்ய வேண்டும் என்று கேட்கிறார்கள்.
கேட்கவே ஆறுதலாக இருக்கிறது.
எனவே, இதுதான் என் பரிந்துரை. வழக்கு செலவுக்காக நிதி திரட்ட விரும்புகிறேன்.
டேன், அது அவசியமில்லை.
ஆம், தேவைதான். யதார்த்தமாக இருப்போம். உனக்கு பணம் தேவைப்படும்.
எல்லோரும் உனக்கு உதவ விரும்புகிறார்கள்.
அது நல்ல யோசனைதான்.
தயவுசெய்து.
ஒரு சில அதிருப்தி கொண்ட நபர்கள் இந்த அபத்தமான குற்றச்சாட்டுகளை சொல்கிறார்கள்.
பிறகு, திடீரென்று இந்த முழு விஷயமும்
அபத்தமான, பரபரப்பான தேசிய செய்தியாக மாறுகிறது?
நான் சொன்னது போல, அது எனக்கு வேதனையளிக்கிறது.
இந்த அழைப்பும் உங்கள் ஆதரவும் எவ்வளவு முக்கியமானது என்று சொல்ல வார்த்தையில்லை.
நிச்சயமாக. உனக்காக நாங்கள் இருக்கிறோம்.
ஆனா மீது வழக்கு தொடரப்பட்டுவிட்டது.
நாம்தான் எல்லா வேலைகளையும் செய்கிறோம், ஃபோட்டி பெயர்களைக் கூட சரியாக சொல்லவில்லை.
ஆம். நியூ ஆர்லியன்ஸ் மாவட்ட வழக்கறிஞர் என்ன செய்கிறார் என்பதுதான் முக்கியம்.
அவரைப் பற்றி என்ன தெரியும்?
இந்த விஷயத்தில் எட்டி ஜோர்டானின் கருத்து என்னவென்று எனக்குத் தெரியாது.
நல்லது.
நாம் இந்த வழக்கை அவரால் முடிந்தவரை மறுக்க முடியாததாக மாற்ற வேண்டும்.
வழக்கறிஞர் தெரிந்துகொள்ள விரும்பும் முதல் விஷயம், நிபுணர்கள் இறப்புகளை வகைப்படுத்திய விதம்.
எனவே தடயவியல் ஆதாரங்கள் மீதுதான் நாம் கவனம் செலுத்தப் போகிறோம்.
மரண விசாரணை அதிகாரி அலுவலகம்
சந்திக்க வரும்போது ஒருநாள் நகரத்தில் தங்குவதாக உறுதியளித்தேன்.
எனவே கலாடோயரில் ஒரு மேஜையை பதிவு செய்திருக்கிறேன்.
அதற்கு பிறகு என்ன பிரச்சினையில் சிக்கப் போகிறோம் என்று பார்ப்போம்.
பார்களில் வலம் வரும் நோயியல் நிபுணர்களின் கூட்டம்.
அதை விட நன்றாக இருக்க முடியாது.
புட்ச், மாவட்ட வழக்கறிஞர் இந்த கூட்டத்திற்கு வருகிறாரா இல்லையா?
எட்டி ஜோர்டானுக்கு இந்த கூட்டத்தைப் பற்றி தெரியும்.
நாம் தொடங்கலாம். பிறகு அவர் தவறவிட்ட தகவல்களை அவரிடம் பகிரலாம்.
ராபர்ட், நீங்கள் தொடங்க விரும்புகிறீர்களா?
கண்டிப்பாக. என் ஆய்வகம் 41 சடலங்களின் திசு மாதிரிகளைப் ஆய்வு செய்தது.
இருபத்து மூன்று சடலங்களில் மார்ஃபினோ மிடாசோலமோ, அல்லது இரண்டுமே இருப்பதற்கான அறிகுறிகள் உள்ளன.
சரி, நச்சுத்தன்மை அளவுகள் பற்றிய உங்கள் ஆய்வுகள் என்ன?
இந்த மருந்தின் அளவுகள், அவை எனக்கு மிக அதிகமாகத் தெரிகின்றன.
அவை மிகவும் மோசமாக கவனிக்கும்படி இருந்தன.
சடலங்களின் தன்மை, உங்கள் முடிவுகள் ஆகியவற்றைப் பார்த்தால், அவை ஏற்கக்கூடியதாக இருக்குமா?
கண்டிப்பாக. ஆம், ஏற்கக்கூடியதாக இருக்கும்.
அப்படியென்றால் சரி. ஒவ்வொரு நோயாளியாக சரிபார்க்கலாம்.
ஆலிஸ் ஹட்ஸ்லர், 90 வயதான லைஃப்கேர் நோயாளி, நிமோனியாவுக்கு சிகிச்சை பெற்று வந்தார்.
புதன்கிழமை இரவு, இந்த மருந்துகளை செலுத்துவதற்கு ஆவணப்படுத்தப்பட்ட
வலியோ நெருக்கடியோ அவருக்கு ஏற்படவில்லை.
இருப்பினும் வியாழக்கிழமை மதியம் அவர் இறந்திருக்கிறார்.
மார்ஃபினும் மிடாசோலமும் அவரது கல்லீரல், மூளை மற்றும் தசை திசுக்களில் இருந்திருக்கிறது.
இது எதுவுமே பரிந்துரைக்கப்படவில்லை. -இந்த முடிவுகளையும், என் பகுப்பாய்வையும்
பார்க்கும்போது, மைக்கேல், இதை கொலை என்று ஒப்புக்கொள்கிறீர்களா என்று சொல்லுங்கள்.
நான் ஒப்புக்கொள்கிறேன்.
ரோஸ் செவ்வா.
இரண்டு மருந்துகளும் உள்ளன, மருத்துவ தேவை குறிப்பிடப்படவில்லை. கொலை.
ஏற்றுக்கொள்கிறேன். -வில்டா மெக்மேனஸ்.
கொலை.
எம்மெட் எவரெட்.
இந்த நோயாளி சுயநினைவோடும் விழிப்புடனும் இருந்திருக்கிறார்.
எந்த மருந்தும் பரிந்துரைக்கப்படவில்லை.
கொலை. -நான் ஒப்புக்கொள்கிறேன்.
கொலை.
மன்னித்துவிடுங்கள் தாமதமாகிவிட்டது.
யார் நீங்கள்? -நான் உதவி மாவட்ட வழக்கறிஞர்,
மைக்கேல் மொராலஸ். நீங்கள்?
நான் புட்ச் ஷேஃபர். இது வர்ஜீனியா ரைடர். அட்டர்னி ஜெனரல் அலுவலகத்தில் இருந்து வருகிறோம்.
எட்டி ஜோர்டான் எங்கே? -நான் அவர் சார்பாக இங்கே இருக்கிறேன்.
20-க்கும் மேற்பட்ட கொலைகளைப் பார்ப்பதை விட வழக்கறிஞருக்கு வேறு வேலை இருக்கிறதா?
இந்த வழக்கின் தலைமை வழக்கறிஞர் நான்தான்.
சொல்ல ஏதாவது இருந்தால், சொல்லுங்கள்.
திரு. மொராலஸ், ஒரு நிமிடம் தனிமையில் பேசலாமா?
திரு. மொராலஸ், இந்த வழக்கில் நச்சுயியல் அறிக்கைகள்
முக்கியமானவை என்பதை ஒப்புக்கொள்வீர்கள் என்று உறுதியாக நம்புகிறேன்.
கண்டிப்பாக.
நகர மரண விசாரணையாளரும், இரண்டு தனியார் தடயவியல் நோயியல் நிபுணர்களும்,
அதோடு நாட்டின் உயர்தர ஆய்வகங்களில் ஒன்றின் இயக்குநரும் இங்கிருக்கிறார்கள்,
இவர்கள் எல்லோரும் ஆதாரங்களை ஆய்வு செய்யவே வந்திருக்கிறார்கள்.
எட்டி ஜோர்டான் இங்கிருந்திருக்க வேண்டும் என்று தோன்றுகிறது.
இந்த வழக்கை நாங்கள்தான் விசாரிக்கப் போகிறோம் என்று அட்டர்னி ஜெனரலுக்குத் தெரியும்,
ஆனால் அவர் எங்களை ஈடுபடுத்த தயங்குகிறார்.
ஆனால் இது எங்கள் வழக்கு,
இதை எப்படி நிர்வகிக்க வேண்டும் என்று நாங்கள் முடிவுசெய்வோம்.
எனவே இந்த வழக்கு மாவட்ட வழக்கறிஞரின் கவனத்திற்கு வர வேண்டியது என்று நினைக்கவில்லையா?
இந்த நகரத்தில் நிகழும் எந்த மரணமும் எங்கள் கவனத்திற்கு வர வேண்டியதுதான்.
ஆனால் நான் இதை வழக்கமான கொலை என்று அழைக்க மாட்டேன்.
பார், நான் உங்களைப் போலவே 27 வருடங்களாக ஒரு வழக்கறிஞராக இருந்தேன்.
உங்களுக்கு சாதகமான ஒரு வழக்கை உருவாக்கியுள்ளோம் என்று சொல்ல முடியும். மிகவும் உறுதியான வழக்கு.
அது உண்மையா இல்லையா என்ற முடிவை நான்தான் எடுப்பேன்.
திரும்ப உள்ளே வரத் தயாரா?
நமக்கும் ஏடிஏ மொராலஸுக்கும் இடையே இதன் மீதான ஆர்வத்தில் இடைவெளியை இருப்பதாக உணர்கிறேன்.
அப்படியா?
இன்னும் யாராவது அந்த புலனாய்வாளர்களிடம் பேசுகிறீர்களா?
நீதிமன்ற சம்மனோ டெனெட் வழக்கறிஞரோ இல்லாமால் பேசுவதில்லை.
யாரும் அவர்களிடம் எதுவும் சொல்லாமல் இருக்க வேண்டும்.
கேட்பதால் தவறாக நினைக்க வேண்டாம்,
புலனாய்வாளர்களுடன் பேச ஊழியர்கள் ஏன் தயாராக இருக்கக்கூடாது?
அவர்கள் தவறு செய்யவில்லை என்றால், பிறகு அவர்கள் கவலைப்பட என்ன இருக்கிறது?
நீங்கள் அவ்வளவு அப்பாவியா, ஹோரஸ்?
தவறுகள் நடந்தன என்பதை
ஏன் யாரும் ஒப்புக்கொள்ளத் தயாராக இல்லை என்று வியக்கிறேன்.
ஒரு கேள்வி கேட்கலாமா, ஹோரஸ்? -கண்டிப்பாக.
ஒரு நோயாளியை ஆறுதல்படுத்துவது,
அவரது மரணத்தை விரைவுபடுத்துவது,
அல்லது நோயாளிகளை மெதுவாக சாகவிடுவது, இவற்றில் ஒன்றை உங்களை தேர்வு செய்ய சொன்னால்,
நீங்கள் எதைத் தேர்வு செய்வீர்கள்?
அதை ஒரு தேர்வாக ஏற்றுக்கொள்ள முடியாது.
நோயாளிகளை கொல்லாமல் அவர்களை ஆறுதல்படுத்தலாம்.
யாரும் அவர்களை கைவிட வேண்டியதில்லை.
உண்மை என்னவென்றால், யாருக்கு சிகிச்சை தேவைப்படும், யாருக்கு தேவையில்லை
என்பதை மருத்துவர்கள் தேர்வு செய்ய முடியாத நிலை ஏற்பட்டால்,
சரியான பதில்கள் இருக்காது, ஹோரஸ்.
மோசமான வாய்ப்புகள்தான் இருக்கும்.
நடந்தது அதுவல்ல.
நடக்கவில்லையா? சரிபார்ப்பு பட்டியல் எங்கே? அவசரகால நெறிமுறைகள்?
நாம் செயல்பட வேண்டிய இந்த அளவுகோலை யாராவது எப்போதாவது வரையறுத்திருக்கிறார்களா?
விங், நான் விரும்புவது நாம் எல்லோரும் ஒன்றாக உட்கார்ந்து,
எங்கே தவறு நடந்தது என்பதைக் கண்டுபிடிக்கலாம், இதன் மூலம் எதிர்காலத்திற்கான பாடம் கற்றுக்கொள்ளலாம்.
நான் போய் மீன் உணவு வாங்குகிறேன்.
சரி, நானும்தான்.
கத்ரீனா புயலுக்குப் பிறகு,
சூப்பர்டோம் நாடு முழுவதும் இழப்பின் அடையாளமாக மாறியிருக்கிறது.
இப்போது, நம்பிக்கையும் மீண்டு வருவதும்தான் ஒரே பேச்சாக இருக்கிறது.
ஒரு மாபெரும் சீரமைப்பு முயற்சி நடந்து வருகிறது,
புயலின்போது உடைந்தவற்றை சரிசெய்ய தொழிலாளர்கள் வாரத்தில் ஏழு நாட்களும் உழைக்கிறார்கள்.
கத்ரீனா புயலுக்கு 12 மாதங்களுக்குப் பிறகு
ஆகஸ்டு 14, 2006
விசாரணையை நிறுத்தி வைக்கும்படி கேட்டிருக்கிறார்கள்.
என்ன? விளையாடுகிறீர்களா?
நாம் தொடர்ந்து பணியாற்றுவது முன்னேற்றமாக இருக்காது, நாம் இனி அவர்களுக்கு தேவையில்லை என்று
எட்டி ஜோர்டானிடம் இருந்து அட்டர்னி ஜெனரலுக்கு
கடிதம் ஒன்றை மொராலஸ் எழுதியிருக்கிறார்.
"முன்னேற்றமாக இல்லையா?"
நம்மிடம் 50,000 பக்க ஆவணப்படுத்தப்பட்ட ஆதாரம் இருக்கிறது.
ஒரு சுருக்கமான அறிக்கையைக் கேட்டிருக்கிறார்கள்.
50,000 பக்கங்களின் சுருக்கமான அறிக்கை.
சரி, நாம் எப்படி பதிலளிக்கப்போகிறோம்.
ஒரு சுருக்கமான அறிக்கையை எழுதி...
50,000 பக்க ஆதாரத்தை அவனிடம் தரப்போகிறோம்.
அடச்சே.
நான் கேரி எவரெட்டிடம் பேசியபோது,
அவர் தெளிவுபடுத்திய முதல் விஷயம், கத்ரீனா புயல் நியூ ஆர்லியன்ஸைத்
தாக்கியபோது அவரது கணவர், எம்மெட் இறந்திருக்கமாட்டார் என்பதுதான்.
திருமதி. எவரெட், புயல் தாக்கியபோது உங்கள் கணவர்
இறக்கும் தருவாயில் இருந்தாரா? -இல்லை.
அவரை அவர்கள் வெளியேற்ற விரும்பவில்லை என்று நினைக்கிறீர்களா?
யதார்த்தத்தைப் பேசுவோம். நீங்கள் ஏழாவது மாடியில் இருக்கிறீர்கள்.
380 பவுண்டுகள் கொண்ட நடக்க முடியாத ஒருவர் இருக்கிறார். அவரை ஏழாவது மாடிக்கு
படிக்கட்டுகளில் கொண்டு சென்று உங்களை காயப்படுத்திக் கொள்ள விரும்புகிறீர்களா?
அவரது எடை காரணமாக, அவர் கொல்லப்பட்டிருக்கலாம் என்று நினைக்கிறீர்களா?
ஆம், கண்டிப்பாக அதைத்தான் நான் நம்புகிறேன்.
புயல் காரணமாக... -இது மோசமில்லை.
டெனெட்டுக்கும் மெமோரியலுக்கும் எதிராக தொடர்ந்த வழக்குகள் பிரபலமடைகின்றன.
இதுவரை சட்ட நடவடிக்கை எடுத்தது யார்?
எனக்குத் தெரிந்தவரை, எம்மெட் எவரெட், ஆலிஸ் ஹட்ஸ்லர்,
ரோஸ் செவ்வா, ஹோலிஸ் ஆல்ஃபோர்ட் குடும்பங்கள். -இது கொலை என்று நம்புகிறீர்களா?
ஆம். அது கொலை என்றுதான் நினைக்கிறேன்.
நியூ ஆர்லியன்ஸில் இருந்து...
குடும்பத்தினர் நேர்காணலில் கலந்து கொள்கிறார்கள், வழக்கு தொடர்கிறார்கள்.
அது நமக்கு சாதகமில்லாத செய்திகளை உருவாக்குகிறது.
அவர்கள் சொல்வது, உண்மையில்லை.
ஆம், தெரியும், ஆனால் குடும்பத்தினர்கள், உணர்ச்சிப்பூர்வமாக வலிமையானவர்கள்.
அதை எதிர்கொள்ள ஒரு வழியைத் தேட வேண்டும்.
என்ன மாதிரியானது?
நீங்கள் "60 மினிட்ஸ்" நிகழ்ச்சியில் பங்குபெற வேண்டும்.
அவர்கள் ஆர்வமாக இருக்கிறார்கள்.
உங்கள் கதையை உங்கள் கண்ணோட்டத்தில் சொல்ல இது ஒரு வாய்ப்பாக இருக்கும்.
60 மினிட்ஸா?
இதைக் கையாளும் அளவுக்கு நீங்கள் மனவலிமை கொண்டவர்.
அவர்கள் என் வாழ்க்கையை அழித்துவிடுவார்கள்.
அல்லது நான் உங்களைப் பார்க்கும் விதத்தில் மற்றவர்கள் உங்களைப் பார்க்க இது ஒரு வழியாக இருக்கும்.
இதைப் பற்றி யோசியுங்கள்.
நான் அவர்களிடம் பேசினால், அவர்கள் என் வார்த்தைகளை திரித்துவிடுவார்கள்.
நீ அப்பாவி, ஆனா.
உன் குணத்தை அவர்கள் தெரிந்துகொள்ள வேண்டும்.
உன்னைப் பற்றி அவர்கள் தெரிந்துகொள்ள வேண்டும்.
நீ எந்த தவறும் செய்யாத, மற்றவர்களின் மீது அக்கறையுள்ள நபர் என்று.
சரி, நண்பர்களே.
இந்த கோடையில், லூசியானா மாகாண அட்டர்னி ஜெனரல்,
மெமோரியலில் இறந்தவர்களில் நான்கு பேர் நோய்களாலோ மோசமான நிலைமைகளாலோ
இறக்கவில்லை என்று குற்றம் சுமத்தி நகரத்தையே திகைக்க வைத்தார்.
இன்றிரவு, முதல் முறையாக, குற்றம் சாட்டப்பட்டவர் பேசுவதைக் கேட்கப் போகிறோம்.
நான் இங்கே உட்கார்ந்து, தேசிய தொலைக்கட்சியில் உங்களோடு
உரையாடுவேன் என்பது நம்பமுடியாத அதிர்ச்சியாக இருக்கிறது.
நான் கொலைகாரி அல்ல என்பதை எல்லோரும் தெரிந்துகொள்ள வேண்டும்.
நீங்கள் சட்டத்தின் பார்வையில் மிகவும் மதிக்கப்படும் மருத்துவராக இருந்து,
குற்றவாளியாக மாறியுள்ளீர்கள். அது உங்களை எப்படி பாதித்தது?
இது எனக்கு மன ரீதியான பாதிப்பை ஏற்படுத்தி இருக்கிறது,
ஏனென்றால் என் வாழ்க்கை முழுவதும், நான் நல்லது செய்யவே முயற்சித்தேன்.
என் வாழ்க்கை முழுவதும்... -நம்பும்படி பேசுகிறார்.
நான் என் நோயாளிகளை கவனித்துக்கொள்ள... -ஆம்.
...என்னால் முடிந்த எல்லாவற்றையும் செய்தேன்.
மக்கள் இறந்து கொண்டிருந்தார்களா?
ஆம், மக்கள் இறந்து கொண்டிருந்தார்கள்.
நோய்கள் காரணமாகவா நிலைமைகள் காரணமாகவா?
மருத்துவமனையில் மிகவும் நோய்வாய்ப்பட்டவர்கள் இருந்தனர் என்பதை நீங்கள் புரிந்து கொள்ள வேண்டும்.
வெப்பம் மிகவும் கடுமையாக இருந்தது,
நாங்கள் வழக்கமாக பயன்படுத்தும் எந்த கருவிகளும் எங்களிடம் இல்லை.
எனவே மக்கள் மோசமான நிலைமைகளால் இறந்து கொண்டிருந்தனர்,
ஏனென்றால் அவற்றை தாங்கும் அளவுக்கு அவர்களிடம் வலிமை இல்லை.
கடவுளே. -இறந்தவர்களின் எண்ணிக்கை அதிகரித்தது.
தேவாலயம் சவக்கிடங்காக மாறியது.
பிறகு துப்பாக்கிச் சத்தம் கேட்டது. திருடர்கள் உள்ளே நுழைந்துவிடுவார்களோ என்ற அச்சம் இருந்தது.
உங்களால் தொடர்ந்து செயல்பட முடியாது என்று எந்த கட்டத்திலாவது நினைத்தீர்களா?
என்னைப்பற்றி தெரியாததால், நான் எவ்வளவு வலிமையானவள் என்று தெரியவில்லை.
யாரும் நம்பிக்கையைக் கைவிட்டதாக நான் நினைக்கவில்லை.
நான் நம்பிக்கையைக் கைவிடவில்லை என்று சொல்ல முடியும் ஏனென்றால்,
ஒரு புற்றுநோய் சிகிச்சை நிபுணராக, நான் என் நோயாளிகளுக்கு நம்பிக்கை அளிக்கிறேன்.
நான்தான் அவர்களது நம்பிக்கை.
எந்த வகையான கருணைக்கொலையும் தன்னால் செய்ய முடியாது என்றும் சொல்கிறார்.
எனக்கு கருணைக்கொலையில் உடன்பாடு கிடையாது.
ஒரு நோயாளி இறக்கும்போது யாரும் முடிவெடுக்க முடியும் என்று நான் நினைக்கவில்லை.
இருந்தாலும், ஆறுதலான கவனிப்பைத்தான் நான் நம்புகிறேன்.
அவர்கள் வலியை உணராமல் இருப்பதை நாங்கள் உறுதிசெய்கிறோம்.
நான் சொன்னதைப் போல என் பணி அவர்கள் வலியை உணராமல் இருக்க உதவுவதுதான்.
டாக்டர் பௌ மற்றும் செவிலியர்களைப் பொறுத்தவரை,
அவர்கள் சிறையில் வாழ்வதற்கான வாய்ப்பையும்,
மீண்டும் மருத்துவம் பார்க்க முடியாத வாய்ப்பையும் எதிர்கொள்கிறார்கள்.
அதுதான் எனக்கு
மிகவும் வேதனை தரக்கூடிய விஷயம்.
நான் மிகவும் ஈடுபாடோடு இருக்கிறேன், என் வேலையை நேசிக்கிறேன்.
அதாவது, வேலையை மிகவும் நேசிக்கிறேன். அதுதான் என் வாழ்க்கையில் சிறந்த விஷயம்.
என்னால் நிறைய நல்லது செய்ய முடியும்
என்று நினைக்கும், நான் மிகவும் நேசிக்கும் ஒரு விஷயத்தை என்னால் தொடர்ந்து
செய்ய முடியாது என்கின்ற உண்மை
எனக்கு மிகவும், மிகவும் வேதனையாக இருக்கிறது.
எனவே, என்ன தெரியுமா? எல்லா இறுதி நோயியல் அறிக்கைகளும் கிடைத்துவிட்டன.
பொறு. நான் முதலில் ஒரு கப் காபி சாப்பிடக்கூடாதா?
வாய்ப்பே இல்லை. -சரி.
பேடனும் வெக்ட்டும் மின்யார்டின் அலுவலகத்தில்
சொன்னதை எழுத்துப்பூர்வமாக உறுதிப்படுத்திவிட்டார்கள்.
பேடனின் பகுப்பாய்வு: "விஷம் காரணமாக லைஃப்கேரில் ஒன்பது பேர் இறந்துள்ளனர்."
அதோடு வெக்ட், 20 இறப்புகளைப் பகுப்பாய்வு செய்து,
எல்லோரும் மருந்தின் விஷத்தால் இறந்துள்ளனர் என்று முடிவு செய்திருக்கிறார்.
கூடுதலாக, டாக்டர் ஃபிராங்க் ப்ரெசியாவிடம் இருந்து கூடுதல் அறிக்கைகள் வந்துள்ளன.
"ஒன்பது வழக்குகளில் கொலை."
பிறகு டாக்டர் ஜேம்ஸ் யங்,
அமெரிக்கத் தடய அறிவியல் பல்கலைக்கழகத்தின் தலைவராக இருக்கிறார்.
"இந்த நோயாளிகள் எல்லோரும் முந்தைய நாட்களின் பேரழிவு நிகழ்வுகளில் இருந்து தப்பினர்,
ஒவ்வொரு மாடியில் இருக்கும் ஒவ்வொரு நோயாளியும் மூன்றரை மணிநேர
இடைவெளியில் மருந்து நச்சுத்தன்மையால் இறந்திருப்பது தற்செயலாக இருக்க வாய்ப்பில்லை."
இது மறுக்க முடியாதது.
அது இல்லை. அதாவது எதுவும் மறுக்க முடியாதது அல்ல.
அவர்கள் உடல்களின் நிலைமைகள் மற்றும் மருந்துகளின் விஷத்தன்மை பற்றிய
ஃபோட்டியின் கருத்துக்களை எதிர்த்து வாதாடுவார்கள்...
ஆனால் எல்லாமே கொலைகள்தான் என்று கூறும் நான்கு சிறந்த மருத்துவ நிபுணர்கள் நம்மிடம் இருக்கிறார்கள்.
ஆம்.
உங்களுக்கு எது போதுமானதாக இருக்கும், புட்ச்?
இது என்னைப் பற்றியது அல்ல.
என்ன? அவர்கள் கொல்லப்பட்டதாக நினைக்கிறேனா?
ஆம், நிச்சயமாக நினைக்கிறேன்.
ஆனால் உன்னிடம் என்ன சொல்ல முயற்சிக்கிறேன் என்றால்
ஆதாரம் மட்டும் இங்கே இருந்தால் போதாது.
ஏன்? பௌ 60 மினிட்ஸில் நிகழ்ச்சியில் கலந்துகொண்டதாலா?
ஆம், அவர் நன்றாக பேசினார்.
ஒரு டிவி நிகழ்ச்சி இதைத் தீர்மானிக்கப் போவதில்லை. -அது முக்கியமில்லை என்று நினைக்கிறாயா?
இல்லை. -சரி.
இந்த நகரத்தில் உள்ளவர்கள், தெரிந்துகொள்ள விரும்புவார்கள்,
"ஆனா பௌ என்ற வீரதீர மருத்துவர் ஏன் சிறைக்குச் செல்ல வேண்டும்?
நடந்த எல்லா தவறுகளுக்கும் இவர் மட்டும் ஏன் பொறுப்பேற்க வேண்டும்?"என்று.
யார் கைதாவில்லை என்று உனக்குத் தெரியாதா?
எந்தவொரு பெருநிறுவனத்திலிருந்தும் யாரும் இல்லை.
டெனெட்டில் இருந்து யாரும் கைதாகவில்லை. லைஃப்கேரில் இருந்து யாரும் கைதாகவில்லை.
அரசு அதிகாரிகள் என்ன ஆனார்கள்?
கவர்னர் பிளாங்கோவை ஏன் கைது செய்யவில்லை? அல்லது மேயர் நகின்?
அவர்கள்தான் தலைவர்கள். அவர்கள்தான் பொறுப்பில் இருந்தவர்கள்!
அதைத்தான் நாம் கடந்துவர வேண்டும்.
பார், என்னை மன்னி... நான் வெறும்...
நான் இங்கே யதார்த்தமாக இருக்க முயற்சிக்கிறேன்,
எனவே நம்மால் இதை எப்படி கையாள்வது என்று கண்டுபிடிக்கலாம்.
சரி, நீங்கள் என்ன செய்ய விரும்புகிறீர்கள்?
அந்த தடயவியல் ஆதாரங்களை மொராலஸுக்கு அனுப்புவோம்,
கூடவே நாம் சேகரித்த எல்லா ஆதாரங்களையும்.
செய்வோம்.
வாழ்த்துக்கள், ஆனா. நீங்கள் அற்புதமானவர். அது இதைவிட நன்றாக நடந்திருக்க முடியாது.
நீங்கள் சொல்வது சரிதான். -எனக்குத் தெரியும்.
நான் பல்வேறு மருத்துவ குழுக்களுடன் தொடர்பில் இருக்கிறேன்.
ஆதரவு கருத்துகள் நிறைய குவிகின்றன.
சரி, இதைக் கேளுங்கள்.
லூசியானா மாகாண மருத்துவ சங்கத்திலிருந்து இது எனக்குக் கிடைத்தது.
"டாக்டர் பௌ மிகவும் சவாலான மற்றும் வெறுக்கத்தக்க சூழ்நிலையில்
தைரியமாக செயல்பட்டார் என்றும், நோயாளிகளின் நலனுக்காக
முடிவுகளை எடுத்தார் என்றும் மருத்துவ சங்கம் நம்புகிறது."
மருத்துவ சமூகத்தினர் உங்களுக்கு ஆதரவாக இருக்கின்றனர்.
ஆறுதலாக இருக்கிறது.
தேவாலய மரண விசாரணை அதிகாரி, ஃபிராங்க் மின்யார்டிடமிருந்து இப்போதுதான் அழைப்பு வந்தது.
அவர் பேட்டியைப் பார்த்திருக்கிறார். உங்களுடன் பேச விரும்புகிறார்.
நான் ஏன் அதை செய்ய வேண்டும்?
இது நல்ல விஷயம். என்னை நம்புங்கள்.
புனித பைபிள்
நாம் இதுவரை சந்திக்காதது அதிர்ச்சி அளிக்கிறது.
உன் அப்பாவை எனக்கு நன்றாகத் தெரியும். நான் அடிக்கடி உன் வீட்டிற்கு வருவேன்.
உங்களுக்கே தெரியும், நான் 11 பிள்ளைகளில் ஒருவள்.
எனவே, நான் உங்களை கடந்து ஓடியிருக்கலாம், உங்களை கண்டு பயந்திருக்கலாம்.
அது நடந்திருக்கலாம்.
உன் அப்பா ஒரு அற்புதமான மனிதர்.
அதோடு ஒரு சிறந்த மருத்துவர். -ஆம்.
ஃபிராங்க் மின்யார்ட், M.D. மரண விசாரணை அதிகாரி
குறிப்பாக நான் என் பெண் நோய் மருத்துவ பணியைத் தொடங்கும் போது
நோயாளிகளை என்னிடம் அனுப்புவதில் அன்பாக இருந்தார்.
நான் மருத்துவராவதற்கு அவர்தான் காரணம்.
எனவே, நீ எப்படி இருக்கிறாய்?
உண்மையைச் சொல்வதென்றால் இது எளிதானது இல்லை.
அது எளிதானது இல்லை என்று உறுதியாக நம்புகிறேன்.
நீ என்ன அனுபவித்தாய் என்று என்னால் கொஞ்சம் யோசிக்க முடிகிறது.
புயலின் போது, நகரத்தில் உள்ள என் அலுவலகத்திற்குச் செல்ல,
நான் தண்ணீரில் நடந்து, நீந்தி, பிறகு படகில் சவாரி செய்ய வேண்டியிருந்தது.
கடவுளே.
நான்கு நாட்கள் அங்கேயே தவித்தேன்.
உணவும் தண்ணீரும் எவ்வளவு பொக்கிஷமாக தோன்றியது? -ஆம்.
இரவில், துப்பாக்கிச் சூடு சத்தங்களோடு என்னால் தூங்க முடியவில்லை.
நாங்களும் அவற்றைக் கேட்டோம்.
இங்கே இல்லாதவர்கள், அவர்களால் புரிந்துகொள்ள முடியாது.
இல்லை, அவர்களால் முடியாது. -முடியாது.
எனது வேலை, உடல்களை ஆய்வு செய்வது மட்டுமல்ல. அதை யார் வேண்டுமானாலும் செய்யலாம்.
நான் செய்வதெல்லாம் நடந்தவை ஏன் நடந்தன என்பதைப் புரிந்துகொள்ள முயற்சிப்பதுதான்.
சம்பந்தப்பட்டவர்களைப் பற்றி தெரிந்துகொள்ளவும் முடிந்தால் அவர்களை சந்திக்கவும் விரும்புவேன்.
இப்போது நம் நகரம் இப்படி மதிப்பிடப்படும் விதம் பயங்கரமாக இருக்கிறது.
நான் ஒப்புக்கொள்கிறேன்.
கத்ரீனாவுக்கு பிறகு 650க்கும் மேற்பட்ட இறந்த உடல்களை நான் கையாண்டிருக்கிறேன்.
650. இங்கே நியூ ஆர்லியன்ஸில் மட்டும்.
அது புரிந்துகொள்ள முடியாதது.
நான் அந்த மருத்துவமனையில் இல்லாததற்கும், அந்த முடிவுகளை
எடுக்க வேண்டியவனாக நான் இல்லாததற்கும் கடவுளுக்கு நன்றி.
நீ செய்த எல்லாவற்றுக்கும் கடவுள் உன்னை ஆசீர்வதிப்பாராக.
நன்றி. நன்றி.
அது சிறந்த ராக் இசையின் தாய் வீடான, WVXT பேடன் ரூஜின்,
கிரீன் டே இசைக்குழுவின் பாடல்.
இப்போது, உள்ளூர் தலைப்புச் செய்திகள்.
நியூ ஆர்லியன்ஸ் மரண விசாரணை அதிகாரி ஃபிராங்க் மின்யார்ட் காலை அறிக்கையை வெளியிட்டார்
அதில் புயலை அடுத்து, மெமோரியல் மருத்துவ மையத்தில்
கடந்த ஆண்டு கண்டுபிடிக்கப்பட்ட 45 சடலங்கள் வழக்கில்
கொலைக்கான எந்த ஆதாரமும் கிடைக்கவில்லை என குறிப்பிடப்பட்டுள்ளது...
ஹலோ?
மின்யார்ட் இப்போது அறிவித்ததை கேட்டீர்களா?
ஆம், இப்போதுதான் கேட்டேன்.
ஆதாரம் இல்லை என்று அவரால் எப்படிச் சொல்ல முடியும்?
நான் சொன்னேனே, அவன் சொந்தமாக முடிவெடுக்க விரும்புவான் என்று.
அது முட்டாள்தனம்! -ஹேய், நீ எங்கே இருக்கிறாய்?
நியூ ஆர்லியன்ஸ் போகிறேன்.
இல்லை... வர்ஜீனியா, வேண்டாம்...
ச்சே!
மன்னியுங்கள்! ஹேய்! நீங்கள் அங்கே போகக்கூடாது.
கொலைக்கான எந்த ஆதாரமும் இல்லை
இதை எப்படி உங்களால் செய்ய முடிந்தது? எப்படிச் சொல்ல முடிந்தது?
இந்த நேரத்தில் டாக்டர் பௌவுக்கு நிறைய ஆதரவு இருக்கிறது.
கொலை என்ற பொது அறிவிப்பு, விஷயங்களைக் கிளறுவதை விட பலவற்றைச் செய்யும்.
அது நம் நகரத்துக்கு மிகவும் மோசமானதாக இருக்கும்.
நீங்கள் உண்மையை மறைத்தது மக்களுக்கு தெரிந்தால் நகரத்திற்கு எப்படி இருக்கும்?
இதைச் சொல்லுங்கள், செல்வி ரைடர்.
அடுத்த முறை அல்லது அதற்கு அடுத்த முறை புயல் வரும்போது என்ன நடக்கும் என்று நினைக்கிறீர்கள்?
ஏனென்றால் அந்த சூழ்நிலைகள் நிச்சயம் வரும்.
நம் மருத்துவமனைகளில் பணியாற்ற சுகாதாரப் பணியாளர்கள் இல்லையென்றால் என்ன நடக்கும்?
மருத்துவர்கள் இல்லையென்றால். செவிலியர்கள் இல்லையென்றால்.
ஏனென்றால், அவசரகாலத்தில் ஏதாவது தவறு செய்தால், அவர்கள் குற்றவாளிகள் போல
நடத்தப்படுவார்கள் என பயப்படுவார்கள்.
அப்போது நம் நகரத்துக்கு என்ன நடக்கும்?
டாக்டர்கள் இந்த நகர மக்களை பயமுறுத்தப் போகிறார்கள் என்று சொல்கிறீர்களா?
வேலையை விட்டுவிட்டு போய்விடுவார்களா?
அதோடு, அது உங்கள் வேலை அல்ல.
நான் மரியாதையுடன் மறுக்கிறேன்.
31 ஆண்டுகளாக, நான் எனது வேலை மூலம் இந்த நகரத்திற்கு சிறந்ததைச் செய்து வருகிறேன்.
இல்லை, உங்கள் வேலை, உங்கள் உண்மையான வேலை,
அறிவியல் உண்மை, ஆதாரங்களின் அடிப்படையில் தீர்ப்புகளை வழங்குவதுதான்.
எனவே உங்கள் வேலையை செய்யுங்கள்.
நீங்கள் செய்ய வேண்டியதைச் செய்யுங்கள்.
தூரத்தில் இருந்து பார்த்தால், இது இன்னொரு நகரம் போல தெரியும்,
ஆனால் இப்போது நியூ ஆர்லியன்ஸை பார்வையிடுவது துரோகத்தின் அளவை உணர்த்துவதாக இருக்கும்.
வரலாற்றில் மிகப்பெரிய மறுகட்டமைப்பு திட்டத்தை ஜனாதிபதி உறுதியளித்தார்,
ஆனால் மிகவும் ஏழ்மையான பகுதிகளுக்கு வந்தால்,
அரசு உதவிக்கான எந்த ஆதாரமும் இல்லை.
ஒன்பதாவது வார்டு, மற்ற ஏழ்மையான பகுதிகளை போல, இந்த நகரத்தின் கறுப்பினத்தவர்களின் பகுதிகள்,
அழுகும் நிலைக்கு விடப்பட்டிருக்கின்றன.
முகத்திலறையும் உண்மை என்னவென்றால்,
எதிர்காலத்தைப் பற்றிக் கேட்பதற்கு இங்கு மிகக் குறைவானவர்களே உள்ளனர்.
கீழ் ஒன்பதாவது வார்டு 10,000 குடியிருப்பாளர்களை இழந்தது,
அதன் முந்தைய மக்கள்தொகையில் வெறும் 7% மட்டுமே தக்கவைத்திருக்கிறது.
இது மிகவும் நியாயமற்றது. இது நியாயமற்றது என்று நினைக்கிறேன்.
எவ்வளவு காலம் இருக்க முடியும் என்று தெரியவில்லை. மூட்டை கட்டிக்கொண்டு நகர வேண்டியிருக்கும்.
முதல் ரவுண்டு குடிப்பதைப் பார். என்ன...
என்னைச் சந்தித்ததற்கு நன்றி.
ஹேய், நீ நலமா?
புட்ச்...
இனி என்னால் இதை செய்ய முடியாது.
இங்குள்ள அரசியல் எனக்குப் புரிகிறது. நான் முட்டாள் அல்ல.
ஆனால் மக்கள் எப்படி உண்மைகளிலிருந்து வெகுதூரம் விலகிச் செல்கிறார்கள் என்று புரியவில்லை.
என்னால்... என்னால் இனி அதை சகித்துக்கொள்ள முடியாது.
பார், நான் உணர்ச்சிவசப்பட்டேன். நம்மிடம் ஒரு நல்ல வழக்கு உள்ளது.
இல்லை. நீங்கள் சரியாகச் சொன்னீர்கள்.
உண்மைகளைக் காட்டிலும் இன்னும் பல தாக்கம் செலுத்துபவை இருக்கின்றன,
நான் அதை தெரிந்துகொள்ள வேண்டும்.
உங்கள் பேச்சைக் கேட்டிருக்க வேண்டும், ஆனால்...
இப்போது இந்த வழக்கு எந்த பாதையில் போகிறது என்று தெரிவதால், நான் அதிலிருந்து விலக வேண்டும்,
என் சொந்த நலனுக்காக. -இல்லை, வர்ஜீனியா.
இல்லை, நான் நீங்கள் இல்லை.
நான்...
என்னால் இதையெல்லாம் தனிப்பட்ட முறையில் எடுத்துக்கொள்ளாமல் இருக்க முடியாது.
அது என் உணர்வுகளை பெரிதாக பாதிக்கிறது.
உங்களுடன் வேலை செய்த ஒவ்வொரு நிமிடத்தையும் நேசித்தேன், புட்ச்.
ஆனால் அவ்வளவுதான்.
உது பற்றி உன்னுடன் வாதிடலாமா? -தயவுசெய்து வேண்டாம்.
இது போதுமான அளவு கடினமாக உள்ளது.
நாம் ஒரு சிறந்த அணியாக இருந்தோம்.
கத்ரீனா புயலுக்கு 18 மாதங்களுக்குப் பிறகு
பிப்ரவரி 20, 2007
மரண விசாரணை அதிகாரி ஃபிராங்க் மின்யார்ட்
சார், அவர்கள் உங்களுக்காக தயாராக இருக்கிறார்கள்.
நன்றி.
இன்று இங்கு வந்ததற்கு நன்றி.
எனது முந்தைய அறிக்கையை தெளிவுபடுத்த விரும்புகிறேன்.
மெமோரியல் மருத்துவமனையில் நடந்த விசாரணையில் இதுவரை கொலைக்கான
எந்த ஆதாரத்தையும் நான் காணவில்லை என்று சொன்னதன் அர்த்தம்,
மெமோரியலில் நோயாளிகளின் மரணம்
கொலை அல்ல என்று நான் கூறவில்லை.
அது இன்னும் தீர்மானிக்கப்பட்டு மேலதிக விசாரணைக்கு உட்படுத்தப்பட்டு,
சிறப்பு நடுவர் குழுவுக்கு நான் ஒரு விளக்கத்தை கொடுப்பேன்.
நன்றி.
நேரலை: மரண விசாரணை அதிகாரி மின்யார்டின் செய்தியாளர் சந்திப்பு
அவர் ஒன்றைச் சொல்லிவிட்டு அதிலிருந்து முற்றிலும் மாறுபட்ட ஒன்றை எப்படிச் சொல்ல முடியும்?
எனக்குத் தெரியாது.
...இப்போது அவர் கொலையை நிராகரிக்கவில்லை என்று கூறுகிறார்.
நான் ஏதாவது வேலை செய்யப் போகிறேன்.
அன்பே, ஒருவேளை நீ கொஞ்சம் எளிதாக எடுத்துக்கொள்ள வேண்டும்.
நான் என்ன செய்வேன்? என்னால் கட்டுப்படுத்த முடியாத சில விளைவுகளைப் பற்றி கவலைப்பட வேண்டுமா?
இல்லை, ஆனால் இது எப்படி? நாம் ஒரு பயணம் போவது எப்படி, ம்?
அட. நாம் இருவர் மட்டும். நாம் புளோரிடாவுக்குப் போகலாம்.
நான் விடுமுறையில் கடற்கரையில் அமர்ந்திருப்பதை யாராவது படம் எடுப்பதற்கா?
வின்ஸ், உங்கள் நோக்கம் நல்லதுதான், ஆனால் நான் அப்படிப்பட்டவள் இல்லை.
அது... உனக்கு என்னைத் தெரியும்.
நான் பிஸியாக இருக்க வேண்டும். அப்படித்தான் புத்தி கெடாமல் இருக்க முடியும்.
நீங்கள் உட்காரலாம்.
காலை வணக்கம். -காலை வணக்கம்.
ஆண்கள் மற்றும் பெண்களே, ஆர்லியன்ஸ் பகுதி
சிறப்பு நடுவர் குழு உறுப்பினர்களாக நீங்கள் தேர்ந்தெடுக்கப்பட்டிருக்கிறீர்கள்.
இப்போது நீங்கள் ஆதாரங்களைக் கேட்பீர்கள்,
மாவட்ட வழக்கறிஞர்கள் அலுவலகம் மூலம்
முடிவெடுப்பதில் நீங்கள் வழிநடத்தப்படுவீர்கள்.
இது விசாரணை அல்ல.
நீங்கள் இரு தரப்பிலிருந்தும் உணர்ச்சியற்ற வாதங்களைக் கேட்க மாட்டீர்கள்.
மாறாக, இந்த குறிப்பிட்ட வழக்கில் மாவட்ட வழக்கறிஞர்கள் அலுவலகம்
சேகரித்த தகவல் மூலம் அவர்கள் உங்களை வழிநடத்துவார்கள்.
அவர்களும் நானும் அறிவுறுத்தல்களை வழங்குவோம், கேட்கும்போது நீங்கள் குற்றசாட்டு சுமத்துவீர்கள்.
இங்கே என்ன நடக்கிறது என்பதை நீங்கள் இரகசியமாக வைத்திருப்பீர்கள். புரிகிறதா?
ஆம். ஆம், நீதிபதி அவர்களே.
பின்னர் உங்கள் சேவை தொடங்கியது.
அவர்கள் முடிவெடுக்கும் வரை நமக்கு எதுவும் தெரியாது.
மூடிய கதவுகளுக்குப் பின்னால் அவர்கள் செய்வது இரகசியமாகவே இருக்கும். எல்லாமே.
கற்பனை செய்ய முடியாத மிக நேர்த்தியான சித்திரவதை என்ன என்று நீங்கள் என்னிடம் கேட்டால்,
இதுதான் என்பேன்.
ஆம்.
ஒரு விசாரணை, தீர்ப்பு எதுவாக இருந்தாலும், என்னை முற்றிலும் அழித்துவிடும், ரிக்.
நான் என்ன செய்வேன்?
சரி, எல்லோரும்.
இவர் மாயா.
இவர் 49 வயதான பெண்மணி, மீண்டும் மீண்டும் வரும் தொண்டைப் புற்றுநோயால் பாதிக்கப்பட்டுள்ளார்.
நாம் கொஞ்ச நேரம் இங்கே வேலை செய்யப் போறோம்,
எனவே நாம் எல்லோரும் கவனம் செலுத்த வேண்டும் என்று விரும்புகிறேன்.
சரி.
கடவுளின் உதவியால் இவருக்காக நம்மால் முடிந்த எல்லாவற்றையும் செய்யப்போகிறோம்.
ஆமென்.
டாக்டர் பௌ, இன்று அருமையாக அறுவை சிகிச்சை செய்தீர்கள்.
நல்ல வேலை செய்தோம். நாம் எல்லோருமே.
டாக்டர், உங்கள் வழக்குக்கு நான் நன்கொடை கொடுத்ததை உங்களுக்குத் தெரிவிக்க விரும்பினேன்
மோனிகா. நன்றி.
உங்களைப் போலத்தான் நானும் இருக்க விரும்புகிறேன்.
அதோடு நான் உங்களுக்காக பிரார்த்திக்கிறேன்.
நன்றி. ஆம், நானும் எனக்காக பிரார்த்திக்கிறேன்.
கத்ரீனா புயலுக்கு 23 மாதங்களுக்குப் பிறகு
ஜூலை 24, 2007
நடுவர் குழுவினரை, மீண்டும் வரவேற்கிறேன்.
மனித சட்டங்கள் தெய்வீக சட்டத்திற்கு கீழ்ப்படிந்தே செயல்படுகின்றன.
மைக்கேல் மொராலஸ், லூசியானா மாகாணத்தின் சார்பாக இங்கிருக்கிறேன்.
சிறப்பு நடுவர் குழு இந்த விஷயத்தில் முடிவை தெரிவிக்க வேண்டும், நீதிபதி அவர்களே.
ஆனா பௌவின் விஷயத்தில்,
பத்து குற்றங்கள் கொண்ட குற்றப்பத்திரிகையை பரிசீலிக்குமாறு கேட்கப்பட்டிருக்கிறீர்கள்.
ஒரு திட்டமிடப்படாத கொலை குற்றச்சாட்டு,
ஒன்பது திட்டமிடப்படாத கொலைக்கான கூட்டுச் சதி குற்றச்சாட்டுகள்.
என்ன சொல்கிறீர்கள்?
இந்த பத்தில் ஒவ்வொன்றிலும், "உண்மையான குற்றச்சாட்டு அல்ல" என்று குறிப்பிடப்பட்டுள்ளது.
அது சரியா?
ஆம், நீதிபதி அவர்களே.
அப்படியானால் மிகவும் நல்லது. இந்த விஷயமும் உங்கள் சேவையும் முடிவுக்கு வந்தது.
ஒரு சர்ச்சைக்குரிய குற்றவியல் வழக்கு பற்றி இப்போது ஒரு புதிய தகவல்.
நியூ ஆர்லியன்ஸின் சிறப்பு நடுவர் குழு நான்கு தீவிர நோய்வாய்ப்பட்ட மருத்துவமனை
நோயாளிகளைக் கொன்றதாக குற்றம் சாட்டப்பட்ட மருத்துவரை குற்றமற்றவராக அறிவிக்கிறது.
அவர் மீது குற்றச்சாட்டுகளை சுமத்த வேண்டாம் என சிறப்பு நடுவர் குழு முடிவு செய்துள்ளது.
ஆனா.
அவர்கள் உங்களை குற்றஞ்சாட்டவில்லை.
எந்தக் குற்றச்சாட்டிலும் இல்லை. -கடவுளே.
கடவுளே. கடவுளே. ஆண்டவரே, நன்றி. -என்ன? ஒன்றுமில்லையா?
கடவுளுக்கு, நன்றி.
ஒன்றுமில்லையா?
இல்லை.
மாவட்ட வழக்கறிஞர் ஜோர்டான்.
சிறப்பு நடுவர் குழுவின் முடிவைப் பற்றி என்ன நினைக்கிறீர்கள்?
சிறப்பு நடுவர் குழுவுடன் உடன்படுகிறேன். நன்றி.
திரு. மொராலஸ், உங்கள் கருத்து, தயவுசெய்து?
தயவுசெய்து நகலை பெற்றுக்கொள்ளுங்கள்.
மெமோரியல் மருத்துவ மையத்தில் நடந்த கேள்விக்குரிய மரணங்கள் கொலைகள் என்று
நாடு முழுவதும் உள்ள தடயவியல் நிபுணர்கள் முடிவு செய்திருப்பதை நீங்கள்
பார்க்கலாம்.
சார், அப்படியென்றால், ஏன் சிறப்பு நடுவர் குழு குற்றஞ்சாட்டவில்லை?
ஏனென்றால் அவர்கள் இந்த தடயவியல் நிபுணர்களிடம் இருந்து நேரடியாகக் கேட்கவில்லை.
ஏன் இல்லை? -அதை மாவட்ட வழக்கறிஞரிடம் கேட்க வேண்டும்.
நம்பமுடியாத பயங்கரமான நிலைமைகளை கருத்தில் கொண்டாலும், டாக்டர் பௌ
எடுத்த முடிவுகளை மதிப்பிடுவது நியாயம் என்று நினைக்கிறீர்களா?
அந்த சூழ்நிலைகளை ஒரு மனித உயிரைப்
பறிப்பதற்கான ஏதேனும் சாக்காக ஏற்க மறுக்கிறேன்.
மனித உயிரின் மதிப்பு என்ன?
மனித உயிர்களைப் பறிப்பதை எந்த நிலைமைகள் நியாயப்படுத்தலாம்?
இந்த வழக்கு எழுப்பும் கேள்விகள் இவைதான்.
எனவே, இல்லை. எந்த வகையிலும், வடிவத்திலும்
சிறப்பு நடுவர் குழு சரியான முடிவை எட்டியது என்று நான் நம்பவில்லை.
புட்ச்?
நலமா?
ஆம், நான் நன்றாக இருக்கிறேன்.
அன்பே, உன் வழக்குகளைப் பற்றி விவாதிக்க விரும்பமாட்டாய்,
ஆனால்... இது உன் வழியில் நடக்காததற்கு வருந்துகிறேன்.
அந்த மருத்துவமனை குண்டு மழை பொழியும் ஒரு மோசமான
போர்க்களம் அல்ல. அது ஒரு தங்குமிடம்.
அவர்களிடம் உணவு, தண்ணீர், மீட்பு படகுகள் இருந்திருக்கின்றன.
முயற்சி செய்யாமல் விட யாரேனும் கீழே கொண்டுபோய் விட்டிருக்கலாம்
அல்லது ஒரு ஜன்னல் கதவை கீழே இறக்கிவிட்டிருக்கலாம் இல்லையா?
ஏன் குறைந்தபட்சம் அவரை வெளியேற்ற முயற்சிக்கவில்லை?
நீ ஒரு மருத்துவராக இருந்தால், யார் வாழ்வார்கள், யார் சாவார்கள் என்பதை தீர்மானிப்பாயா?
உங்கள் நோயாளிகளுக்கு அதிக அளவிலான
மார்ஃபினையும் வெர்செடையும் கலந்து கொடுப்பதுதான்
உங்கள் முடிவா?
நீங்கள் "ஆறுதல் தந்துகொண்டிருக்கும்"
அதே நேரத்தில் மற்றவர்கள் மக்களை வெளியேற்றுகிறார்கள் என்ற
உண்மையை எப்படி புறக்கணிக்க முடியும்?
அவர்கள் பாவப்பட்டவர்கள்.
அந்த பாவப்பட்டவர்களுக்கு அவர்களுக்கு என்ன நடக்கிறது என்று தெரியவில்லை.
அவர்கள் தங்களைத் தற்காத்துக் கொள்ள வழியில்லை.
இது நிஜமாகவே வலிக்கிறது, லின். லின், இது நிஜமாகவே வலிக்கிறது.
எனக்குத் தெரியும்.
இதை நீங்கள் திரும்பப் பெற விரும்பினேன்.
நாங்கள் இன்னும் நன்றாக வேலையைச் செய்திருக்க வேண்டும்.
உங்கள் தவறு இல்லை.
டாக்டர் பௌவும் அதிகாரம் உள்ளவர்கள் எல்லோரும் அவருக்குப் பின்னால் அணிவகுத்து நின்றனர்.
எம்மெட். அவர் என் உயர்நிலைப் பள்ளி காதலர்.
அவரை பள்ளி நாட்டிய நிகழ்ச்சிக்கு டேட் செய்ய தேவைப்படும்போது சந்தித்தேன்.
அவர் என் சகோதரர், அவர் தாழ்வாரத்தில் அமர்ந்திருப்பதை நான் பார்த்தேன்.
அதனால் நான் என் தோழியிடம் சொன்னேன்,
"என்னை நாட்டிய நிகழ்ச்சிக்கு அழைத்துச் செல்ல வேண்டுமா என்று உன் சகோதரரிடம் கேள்" என்றேன்.
அவர் செய்தார்.
எம்மெட்.
அவர் என்னிடம், "நீ என் மனைவியாகப் போகிறாய்" என்று சொல்வது வழக்கம்.
"நான் திருமணம் செய்துகொள்ள விரும்பு கடைசி நபர் நீ" என்று சொல்வேன்.
அவரை குழப்புவதற்கு.
நான் சந்தித்ததிலேயே மிகவும் அன்பான, அக்கறையுள்ள மனிதர் அவர்.
நான் அவரை சந்தித்திருக்கலாம்.
கொலைக்கு தண்டனை கிடைப்பதற்கான கால வரையறை எதுவும் இல்லை.
நீதிக்காக நீண்ட காலமாக காத்திருக்கிறேன். இன்னும் கொஞ்ச நேரம் காத்திருக்க முடியும்.
நீதித்துறை
ஹேய், பார். ரொம்ப காலமாக பார்க்காத மோகினி.
ஆம். இன்னும் உங்களை பயமுறுத்துகிறேன்.
எனது மீதமுள்ள பொருட்களை எடுத்துச்செல்ல வந்தேன்.
வெளியே உங்கள் இடம் காலியாகத்தான் இருப்பது போல தெரிகிறது.
ஆம், அமைதியான ஐந்து நிமிடங்கள்.
நீ சரியான நேரத்துக்கு வெளியேறிய புத்திசாலி என்று நினைக்கிறேன், இல்லையா?
அதுவும் சகித்துக்கொள்ள எளிதாக இல்லை.
என் பிரெஞ்சுக்கு மன்னிக்கவும், ஆனால் அங்கே என்ன நடந்தது?
மற்ற விஷயங்களோடு, அவர்கள் கிறிஸ்டி ஜான்சனை அழைக்கவே இல்லை.
என்ன?
ஒரு கொலைக்கு நேரில் கண்ட சாட்சியை எப்படி அழைக்காமல் இருப்பார்கள்?
அதோடு வெளியிலுள்ள தடயவியல் நிபுணர்கள்
சாட்சியமளித்ததாகவும் தெரியவில்லை.
அவர்கள் என்ன நினைத்துக் கொண்டிருந்தார்கள்?
அதுதான் ஆழமான கேள்வி.
ஆனால் சிறப்பு நடுவர் குழுவின் பதிவுகள் நிரந்தரமாக சீல் வைக்கப்பட்டுள்ளன,
அதனால் நமக்கு ஒருபோதும் தெரியாது.
பௌ பின்னால் போனதன் மூலம் நாம் வழக்கை கெடுத்துவிட்டோமோ என தோன்றுகிறது.
ஆதாரங்கள் ஒரு குறிப்பிட்ட வழியில் கூட்டிச் சென்றது, நாம் அதை பின்பற்ற வேண்டியிருந்தது.
நம்மை பௌவிடம் கூட்டிச் சென்றது.
ஆம், எல்லா வகையிலும் முன்மாதிரியாக இருந்த ஒரு மருத்துவரிடம். அவர் தவறு செய்ததைத் தவிர.
அதை கடந்து செல்வோம்.
நான் உங்களை சந்தித்ததில் மகிழ்ச்சி, புட்ச்.
நானும்தான்.
நீ உன்னை கவனித்துக்கொள், வர்ஜீனியா.
வருகிறேன்.
ஒரு வருடத்துக்குப் பிறகு
விருந்தினர்களே...
சுகாதாரத் தொழில்துறைக்கான பேரிடர் தயார் நிலைக்கான தொடக்கவிழா
...நம் கெளரவ
விருந்தினரான டாக்டர் ஆனா பௌவை இன்றிரவு அறிமுகப்படுத்துவது என் பாக்கியம்.
ஹூ! ஆம்!
நன்றி. உங்கள் எல்லோருக்கும் மிக்க நன்றி.
நன்றி. நான் ஒரு சில சுருக்கமான கருத்துக்களைச் சொல்லப் போகிறேன்.
இந்த அறையில் இருக்கும் யாரும்
கத்ரீனாவின் போது நடந்ததை எப்போதும் மறக்கமாட்டோம்.
நாம் ஒவ்வொருவருக்கும் சொல்ல நம் சொந்த கதைகள் உள்ளன.
மெமோரியல் மருத்துவமனைக்குள் எனக்கு நடந்தது...
விவரிக்க கடினமானது.
வெப்பம், துர்நாற்றம், மின்சாரம் இல்லாதது,
நோயாளிகளை வெளியேற்ற முயன்றபோது ஏற்பட்ட குழப்பம்.
பிறகு புதன்கிழமை வெளியேற்றம் நிறுத்தப்பட்டது. அப்படியே நிறுத்திவிட்டார்கள்.
ஏன் என்று தெரியவில்லை. ஏன் என்று யாரும் சொல்லவில்லை.
பிறகு வியாழக்கிழமை,
எல்லோரும் அன்று மருத்துவமனையில் இருந்து வெளியேற வேண்டும் என்று சொன்னார்கள்.
ஐந்து தூக்கமற்ற இரவுகளுக்கு பிறகு மத்திய அவசர மேலாண்மை நிறுவனம் அழைத்தது,
"மதியம் எல்லா படகுகளையும் எடுத்துச் செல்கிறோம்,
எனவே மருத்துவமனையில் இருந்து வெளியேறக் கூடியவர்களை அதற்குள் வெளியே கொண்டு வாருங்கள்,
ஏனென்றால் அவர்கள் உள்ளே இருக்கக் கூடாது" என்றார்கள்.
கடலோர காவல்படை ஹெலிகாப்டர்களை அனுப்பியது,
ஆனால் அவர்கள் வியாழக்கிழமை மதியம் வரை வரவில்லை.
எனக்குத் தெரியாத ஒன்றை நான் கவனிக்க வேண்டியிருந்தது.
கடலோர காவல்படை ஹெலிகாப்டர்களால் இரவில் பறக்க முடியாதாம்.
நோயாளிகளை வெளியேற்றுவதற்கு தேவையான உதவிகள் எங்களுக்கு கிடைக்கவில்லை.
சிறிய உதவி கூட.
எங்களை முற்றிலும் ஏமாற்றிய
உள்ளூர், மாகாண மற்றும் மத்திய அரசாங்கங்களால் நாங்கள் தனித்து விடப்பட்டோம்.
நாங்கள் கைவிடப்பட்டோம்.
இப்போது, நான் வெறும் மருத்துவர்தான்.
கவனிப்பது என்ற கடமை எளிதானதாக தோன்றும். அருமையானதாக தோன்றும்.
ஆனால் நடைமுறையில், அது எப்போதும் அப்படி இருக்காது.
அந்த மருத்துவமனையில் இருந்த நாங்கள் ஒவ்வொருவரும் எங்களால் முடிந்த எல்லாவற்றையும்
ஆறுதல்படுத்துவதற்கும் கவனிப்பதற்கும் செய்தோம் என்பதை எனக்கு மனப்பூர்வமாக தெரியும்.
யாரும் கைவிடப்படவில்லை. யாரும் புறக்கணிக்கப்படவில்லை.
அனைவரும் கண்ணியமாக நடத்தப்பட்டனர்.
நான் கைது செய்யப்பட்ட ஜூலை 17, 2006 அன்று என் வாழ்க்கை நிரந்தரமாக மாறினாலும்,
நான் என் சூழ்நிலைகளை கசப்புடன் பார்க்கவில்லை,
ஏனெனில் கடவுள் உண்மையிலேயே அற்புதமானவர்.
இதில் எனக்கு உதவ அவர் எனக்கு நிறைய பேரை அனுப்பினார். ஆம்.
என் நண்பர்களை அனுப்பினார்...
குடும்பத்தை, நோயாளிகளை,
செவிலியர்களை, என் சக மருத்துவர்களை.
அவர்களில் பலர் இந்த அறையில் அமர்ந்திருப்பதைப் பார்க்கிறேன்.
நீங்கள் எல்லோரும் இல்லாமல் என்னால் இங்கு இருந்திருக்க மாட்டேன்.
நீங்கள் எனக்குக் கொடுத்த தைரியமும் வலிமையும்
உண்மையில் கடவுளின் பரிசு.
எனவே உங்கள் அன்பும் கடவுளின் மகத்துவமும்,
அதுதான் என்னை தினமும் காலையில் படுக்கையில் இருந்து எழ வைத்தது.
நான் என்னை உலகின் அதிர்ஷ்டசாலிகளில் ஒருவராக கருதுகிறேன்,
உங்கள் ஆதரவின் காரணமாக. அதற்காக, நான் உங்களுக்கு நன்றி சொல்கிறேன்.
ஆம்!
என் இதயபூர்வமான நன்றியை தெரிவித்துக்கொள்கிறேன். நன்றி.
நன்றி.
ஹலோ. ஆனா -ஹோரஸ்.
உங்களை இங்கு சந்தித்ததில் மிக்க மகிழ்ச்சி.
வின்ஸ் எப்படி இருக்கிறார்?
நன்றாக இருக்கிறார். அவர் எங்கே?
அவர் அங்கே நடனமாடுகிறார். -ஆம்.
கடந்த ஆண்டுக்கு பிறகு கொஞ்சம் ஜாலியாக இருக்கிறார்.
என்னால் கற்பனை செய்ய மட்டுமே முடியும்.
கெட்ட கனவு போல இருந்தது, ஹோரஸ்.
கெட்ட கனவு போல இருந்தது.
அது... அப்படித்தான் நான் அதை விவரிக்க முடியும்.
ஆனா, மத்திய அவசர மேலாண்மை நிறுவனம் படகுகளை எடுத்துச் செல்லவில்லை.
அவை தன்னார்வலர்களால் நடத்தப்பட்டன.
நம் தொலைபேசிகள் வேலை செய்யாததால், நம்மிடம் சொல்ல அவர்களால் அழைத்திருக்க முடியாது.
கடலோர காவல்படை ஹெலிகாப்டர்கள் இரவில் பறந்தன என்பது உனக்குத் தெரியும்.
அவர்கள் நைட் விஷன் கண்ணாடிகளைப் பயன்படுத்தினார்கள்.
அவர்கள் தொடர்ந்து மீட்புப் பணியில் ஈடுபட்டனர்.
கடலோர காவல்படை நோயாளிகளைக் காப்பாற்ற முயற்சிக்கவில்லை என்றில்லை.
ஹோரஸ். அவர்கள் இரவில் பறக்கவில்லை.
வின்ஸை கேளுங்கள். அவர் ஒரு விமானி.
ஆனா, நானும் மெமோரியலில்தான் இருந்தேன்.
நீ விஷயங்களை ஒரு விதத்தில் நினைவு வைத்திருப்பதால், அவை உண்மையாகிவிடாது.
அட.
உனக்கு நல்வாழ்த்துக்கள்.
மெமோரியல் மருத்துவ மையம் டெனெட் லூசியானா சுகாதார அமைப்பு
மெமோரியல்
டாக்டர் ஆனா பௌ தொடர்ந்து மருத்துவ தொழில் செய்கிறார்
நியூ ஆர்லியன்ஸ் பகுதியில்.
டாக்டர் பௌ மற்றும் அவரது வழக்கறிஞரும் பேரிடர்களில் சுகாதாரப் பாதுகாப்பு வல்லுநர்களை
பாதுகாக்கும் மூன்று சட்ட முன்வரைவுகளை உருவாக்க உதவினார்கள்
பெரும்பாலான சட்ட நடவடிக்கைகளில் இருந்து.
அவை ஒருமனதாக நிறைவேற்றப்பட்டன.
எவரெட்ஸ் உட்பட, மூன்று குடும்பங்களால் டாக்டர் பௌ மற்றும் பிறர் மீது
போடப்பட்ட சிவில் வழக்குகள் சுமுகமாக முடிந்துவைக்கப்பட்டன.
வழக்கை முடித்துக்கொள்வதற்கான நிபந்தனைகள் பற்றி
குடும்பத்தினர் வெளியே சொல்லாமல் இருக்க ஒப்புக்கொண்டனர்.
மெமோரியலை சேர்ந்த யாரும் குற்றஞ்சாட்டப்படவில்லை
கத்ரீனா புயலுக்கு பின் நடந்த நிகழ்வுகளுக்கு.
2006 இல், கத்ரீனாவைத் தொடர்ந்து ஏற்பட்ட வெள்ளத்தின் பெரும்பகுதிக்கு
வடிவமைப்பு மற்றும் கட்டுமானத் தவறுகள்தான் காரணம் என்று
இராணுவப் பொறியாளர்கள் படை ஒப்புக்கொண்டது.
2018 ஆம் ஆண்டில், நியூ ஆர்லியன்ஸ் சுற்றி ஒரு புதிய 14 பில்லியன் டாலர் மதிப்பிலான
கரைகள் மற்றும் வெள்ள தடுப்புச்சுவர்களின் வலையமைப்பை
இராணுவப் பொறியாளர்கள் படை அமைத்தது.
உயரும் கடல் மட்டம் மற்றும் பலவீனமான மண் காரணமாக,
இந்த அமைப்பு 2023க்கு முன்னதாகவே புதுப்பிக்கப்பட வேண்டும்.
அவசர காலங்களில் மருத்துவ சேவைகளுக்கு முன்னுரிமை அளிப்பது எப்படி என்பது
தீர்க்கப்படாத பிரச்சினையாகவே உள்ளது.
கத்ரீனா புயல் மற்றும் அதைத் தொடர்ந்து நடந்த நிகழ்வுகளால்
துன்பப்பட்ட மற்றும் இறந்த அனைவருக்கும் இது சமர்ப்பணம்.
மற்றும் நியூ ஆர்லியன்ஸின் நீடித்திருக்கும் மன தைரியதுக்கும்.
வசனத் தமிழாக்கம் அருண்குமார்